Bostonas "Bruins"
Bostonas "Bruins" (angļu: Boston Bruins) ir profesionāls ASV hokeja klubs, kas ir bāzēts Bostonā, Masačūsetsas štatā, ASV. Klubs spēlē Nacionālās hokeja līgas Austrumu konferences Atlantijas okeāna divīzijā. Tas dibināts 1924. gadā un kopš dibināšanas brīža spēlē NHL. Savas pastāvēšanas vēsturē "Bruins" sešas reizes izcīnījusi Stenlija kausu, pēdējo reizi to paveicot 2011. gadā. Mājas spēles komanda aizvada TD Garden hallē.